
               REPUBLIKA HRVATSKA
 KOPRIVNIČKO-KRIŽEVAČKA ŽUPANIJA
                    OPĆINA GOLA
                 Općinski načelnik

KLASA: 400-03/26-01/01
URBROJ: 2137-6-25-5
Gola, 18. kolovoz 2026.		
			
OBRAZLOŽENJE OSTVARENJA PRIHODA I PRIMITAKA I RASHODA I IZDATAKA UZ
POLUGODIŠNJI IZVJEŠTAJ O IZVRŠENJU PRORAČUNA OPĆINE GOLA ZA 2026. GODINU

	Zakonom o proračunu („Narodne novine“ broj 144/21.) utvrđeno je da Polugodišnji izvještaj o izvršenju proračuna jedinice lokalne samouprave sadrži:
1. Opći dio polugodišnjeg izvještaja kojeg čine Sažetak Računa prihoda i rashoda i Računa financiranja, i Račun prihoda i rashoda i Račun financiranja
2. Posebni dio polugodišnjeg izvještaja koji sadrži izvršenje rashoda i izdataka po organizacijskoj klasifikaciji, izvorima financiranja i ekonomskoj klasifikaciji na razini odjeljka, raspoređenih u programe koje se sastoje od aktivnosti i projekata,
3. Izvještaj o korištenju proračunske zalihe,
4. Izvještaj o zaduživanju na domaćem i stranom tržištu novca i kapitala,
5. Izvještaj o danim jamstvima i plaćanjima po protestiranim jamstvima,
6. Obrazloženje ostvarenja prihoda i primitaka, rashoda i izdataka.

Opći dio polugodišnjeg izvještaja sadrži:
· sažetak Računa prihoda i rashoda i  Računa financiranja,
· Račun prihoda i rashoda i
· Račun financiranja.
Račun prihoda i rashoda iskazuje se u slijedećim tablicama:
· Prihodi i rashodi prema ekonomskoj klasifikaciji na razini odjeljka,
· Prihodi i rashodi prema izvorima financiranja i 
· Rashodi prema funkcijskoj klasifikaciji.
Račun financiranja iskazuje se u tablicama:
· Račun financiranja prema ekonomskoj klasifikaciji i 
· Račun financiranja prema izvorima financiranja.

Posebni dio polugodišnjeg izvještaja sadrži izvršenje rashoda i izdataka po organizacijskoj klasifikaciji, izvorima financiranja i ekonomskoj klasifikaciji na razini odjeljka, raspoređenih u programe koje se sastoje od aktivnosti i projekata.




OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU PRORAČUNA OPĆINE GOLA ZA 2026. GODINU

1.1. PRIHODI I PRIMICI

Proračunski prihodi predstavljaju povećanje ekonomskih koristi tijekom izvještajnog razdoblja u obliku priljeva novca i novčanih ekvivalenata. Temeljno se klasificiraju na prihode poslovanja i prihode od prodaje nefinancijske imovine. Dalje se klasificiraju na prihode od poreza, prihode od doprinosa, potpore, prihode od imovine, prihode od administrativnih pristojbi i po posebnim propisima i ostale prihode. Prihodi od prodaje nefinancijske imovine klasificiraju se prema vrstama prodane nefinancijske imovine. Prihodi se priznaju u razdoblju u kojem su nastali uz uvjet da su i naplaćeni u navedenom razdoblju. Ovakva klasifikacija proračunskih prihoda pruža podatke o pojedinim vrstama i omogućuje praćenje udjela pojedine vrste prihoda u ukupnim prihodima.

Tabela br. 1 Prihodi i primici proračuna Općine Gola 1.- 6. 2026. g. u eurima

	
P R I H O D I
	Ostvareno
1.-6. 2025.
	Plan za 
2026.
	Ostvareno
1.-6.2026.
	4/2
index
	4/3
index

	1
	2
	3
	4
	5
	6

	Prihodi od poreza
	306.433,98
	520.000,00
	375.995,52
	122,70
	72,31

	Pomoći
	2.195.408,03
	3.613.000,00
	775.284,23
	35,31
	21,46

	Prihodi od imovine
	640.473,22
	1.671.800,00
	589.836,47
	92,09
	35,28

	Prihodi od upravnih i administrativnih pristojbi, pristojbi po posebnim propisima i naknada
	141.369,72
	322.600,00
	82.696,47
	58,50
	25,63

	Kazne, upravne mjere i ostali prihodi
	38.851,88
	44.600,00
	22.074,56
	56,82
	49,49

	Primici od zaduživanja
	
	1.150.000,00
	725.959,89
	
	63,13

	Ukupno
	3.322.536,83
	7.322.000,00
	2.571.847,14
	77,41
	35,12



Tabela br. 2 Struktura prihoda i primitaka proračuna Općine Gola ostvarenih u 1.-6. 2026. g.

	
P R I H O D I 
	Ostvareno
1.-6.2026. g.
	Udio u
ostvarenju

	Prihodi od poreza (61)
	375.995,52
	14,62

	Pomoći (63)
	775.284,23
	30,15

	Prihodi od imovine (64)
	589.836,47
	22,92

	Prihodi od administrativnih pristojbi i po posebnim propisima (65)
	82.696,47
	3,22

	Kazne, upravne mjere i ostali prihodi (68)
	22.074,56
	0,86

	Primici od zaduživanja (84)
	725.959,89
	28,23

	UKUPNO
	2.571.847,14
	100






U razdoblju od 1.1. do 30.6.2026. godine ukupni prihodi i primici realizirani su u visini 2.571.847,14 eura što je 77,41% ostvarenja prethodne godine te 35,12% u odnosu na plan.
Vidljivo je kako najveći udio u ostvarenju ukupnih prihoda imaju pomoći 30,15%, nakon čega slijede primici od zaduživanja 28,23%, prihodi od imovine 22,92% (najveći prihod je od naknade za eksploataciju mineralnih sirovina), prihodi od poreza 14,62%, prihodi od administrativnih pristojbi i po posebnim propisima 3,22%, te kazne, upravne mjere i ostali prihodi 0,86%.
PRIHODI OD POREZA (61)
Prihodi od poreza planirani su u iznosu od 520.000,00 eura a ostvareni su u iznosu od 375.995,52 eura što je povećanje od 122,70% u odnosu na prethodno izvještajno razdoblje te bilježe ostvarenje od 72,31% u odnosu na plan. 
Porez i prirez na dohodak bilježi ostvarenje od 120,75% u odnosu na ostvarenje prethodne godine, sa iznosom 361.047,46 eura.
Kod poreza na imovinu bilježi se ostvarenje od 202,9% u odnosu na ostvarenje prethodne godine i isti su ostvareni u svoti od 14.948,06 eura, od čega na porez na nekretnine otpada iznos od 231,47 euro i na porez na promet nekretnina otpada iznos od 14.716,59 eura.  
Porez na robu i usluge u promatranom izvještajnom razdoblju nema ostvarenja.
POMOĆI IZ INOZEMSTVA I OD SUBJEKATA UNUTAR OPĆEG PRORAČUNA (63)
Pomoći iz proračuna ostvarene su u iznosu od 775.284,23 eura što je 35,31% u odnosu na ostvarenje prethodne godine te 21,46% ostvarenja u odnosu na plan i odnose se na:
· tekuće pomoći iz državnog proračuna za sufinanciranje redovne djelatnosti dječjeg vrtića – 45.207,17 eura,
· tekuće pomoći iz državnog proračuna, odobren servis nadogradnje – 250,41 euro,
· tekuće pomoći HZMO-a, HZZ-a i  HZZO-a – povrat za bolovanje 1.077,05 eura,
· pomoći fiskalnog izravnanja u iznosu 281.134,98 eura,
· tekuće pomoći iz proračuna JLP(R)S temeljem prijenosa EU sredstava u iznosu 73.113,49 eura za gerontodomaćice,
· kapitalne pomoći iz državnog proračuna temeljem prijenosa EU sredstava u ukupnom iznosu 374.501,13 eura za interpretacijski centar Bolen.
	Došlo je do odstupanja pomoći u odnosu na plan, a realizacija se planira u većem postotku do kraja godine. 

	PRIHODI OD IMOVINE (64)
	Ovi prihodi ostvareni su u iznosu 589.836,47 eura što je 92,09% ostvarenja u odnosu na prošlu godinu te 35,28% ostvarenja u odnosu na plan.
Prihodi od financijske imovine (641) ostvareni su u iznosu 12,12 eura što je 21,11 % ostvarenja u odnosu na prošlu godinu i odnosi se na prihod od kamata na sredstva na računu.
Prihodi od nefinancijske imovine (642) ostvareni su u iznosu 589.824,35 eura što je 92,10% ostvarenja u odnosu na prošlu godinu i odnose se na prihode od naknade za koncesije u iznosu 166,00 eura, prihode od zakupa i iznajmljivanja imovine u iznosu 2.775,43 eura, naknade za eksploataciju mineralnih sirovina u iznosu 586.285,47 eura i spomeničke rente u iznosu 5,08 eura.
PRIHODI OD UPRAVNIH I ADMINISTRATIVNIH PRISTOJBI, PRISTOJBI PO POSEBNIM PROPISIMA I NAKNADA (65) ostvareni su u iznosu od 82.696,47 eura što je 58,50% u odnosu na ostvarenje prošle godine te 25,63% u odnosu na plan.
Prihodi po posebnim propisima (652) ostvareni su u iznosu od 68.790,21 euro ili 52,62% u odnosu na ostvarenje prethodne godine. Odstupanja u odnosu na prošlu godinu bilježe se na svim računima. Ovi prihodi se odnose na uplatu  doprinosa za šume u iznosu 66.059,97 eura, grobne naknade u iznosu 2.132,95 eura, te kupnje grobnih mjesta i gradnje i adaptacije spomenika u iznosu 597,29 eura.
Komunalni doprinosi i naknade (653) ostvareni su u iznosu od 13.906,26 eura, što je 130,64% ostvarenja u odnosu na prethodnu godinu.
KAZNE, UPRAVNE MJERE I OSTALI PRIHODI (68)
Ovi prihodi ostvareni su u iznosu 22.074,56 eura što je 56,82% ostvarenja prošle godine te 49,49% ostvarenja u odnosu na plan i odnose se na povrate u proračun Općine Gola.
 
	PRIMICI OD ZADUŽIVANJA (84)
Primici od zaduživanja ostvareni su u iznosu od 725.959,89 eura što je 63,13% ostvarenja u odnosu na plan i odnose se na primljeni kredit od Podravske banke za opremu Interpretacijskog centra Bolenov dravski put.




1.2. RASHODI I IZDACI

Poslovna događanja u proračunu svrstavamo u skupine prema njihovim srodnim ekonomskim obilježjima. Da bismo dobili na kvaliteti informacije izdatke klasificiramo po glavnim obilježjima u više skupina. Potrebno je naglasiti da rashodi predstavljaju smanjenja ekonomskih koristi u obliku smanjenja imovine ili povećanja obveza.
Prema zakonskoj regulativi rashodi se temeljno klasificiraju na rashode poslovanja i rashode za nabavu nefinancijske imovine.
Rashodi poslovanja klasificiraju se na rashode za zaposlene, materijalne rashode, financijske rashode, subvencije, pomoći, naknade, donacije i ostale rashode.
	Rashodi za nabavu nefinancijske imovine klasificiraju se po vrstama nabavljene nefinancijske imovine. 





Tabela br. 3 Rashodi i izdaci Proračuna Općine Gola ostvareni 1.-6.2026.g.

	
RASHODI I IZDACI
	Ostvarenje
 1.-6.2025.
	Plan za
2026.
	Ostvarenje 1.-6.2026.
	4/2
index
	4/3
index

	1
	2
	3
	4
	5
	6

	Rashodi za zaposlene
	158.660,80
	418.000,00
	178.532,31
	112,52
	42,71

	Materijalni rashodi
	289.650,44
	733.400,00
	245.950,73
	84,91
	33,54

	Financijski rashodi
	3.703,74
	40.000,00
	14.299,02
	386,07
	35,75

	Subvencije
	0,00
	300.000,00
	0,00
	0,00
	0,00

	Pomoći dane u inozemstvo i unutar općeg proračuna
	616.113,42
	1.780.500,00
	777.520,44
	126,20
	43,67

	Naknade građanima i kućanstvima
	98.093,95
	234.700,00
	94.920,13
	96,76
	40,44

	Ostali rashodi
	203.477,29
	232.400,00
	69.714,90
	34,26
	30,00

	Rashodi za nabavu neproizvedene dugotrajne imovine
	0,00
	35.000,00
	0,00
	0,00
	0,00

	Rashodi za nabavu proizvedene dugotrajne imovine
	2.829.295,87
	2.318.000,00
	1.535.706,04
	54,28
	66,25

	Rashodi za dodatna ulaganja na nefinancijskoj  imovini
	0,00
	100.000,00
	0,00
	0,00
	0,00

	Izdaci za otplatu glavnice primljenih kredita i zajmova
	0,00
	730.000,00
	300.000,00
	0,00
	0,00

	UKUPNO
	4.198.995,51
	6.922.00,00
	3.216.643,57
	76,61
	46,47









Tabela br. 4 Struktura rashoda i izdataka Proračuna Općine Gola ostvarenih 1.-6. 2026. G.

	
RASHODI I IZDACI 
	Ostvarenje
1.-6. 2025.
	Udio u
ostvarenju

	Rashodi za zaposlene
	178.532,31
	5,55

	Materijalni rashodi
	245.950,73
	7,65

	Financijski rashodi
	14.299,02
	0,44

	Pomoći dane u inozemstvo i unutar općeg proračuna
	777.520,44
	24,17

	Naknade građanima i kućanstvima na temelju osiguranja i druge naknade
	94.920,13
	2,95

	Ostali rashodi
	69.714,90
	2,17

	Rashodi za nabavu proizvedene dugotrajne imovine
	1.535.706,04
	47,74

	Izdaci za otplatu glavnice primljenih kredita i zajmova
	300.000,00
	9,33

	UKUPNO
	3.216.643,57
	100








U izvještajnom razdoblju ostvareni rashodi i izdaci iznose 3.216.643,57 eura što je 76,61% ostvarenja u odnosu na prethodnu godinu te 46,47 % u odnosu na plan.
Najveći udio u ukupnim rashodima i izdacima imaju rashodi za nabavu proizvedene dugotrajne imovine 47,74%, zatim slijede pomoći dane u inozemstvo i unutar općeg proračuna 24,17%, zatim izdaci za otplatu glavnice primljenih kredita i zajmova sa 9,33%, pa materijalni rashodi 7,65%, rashodi za zaposlene 5,55%, naknade građanima i kućanstvima na temelju osiguranja i druge naknade 2,95%, ostali rashodi 2,17%, te financijski rashodi 0,44%.

RASHODI ZA ZAPOSLENE (31)
	Ovi rashodi izvršeni su u iznosu od 178.532,31 euro ili 112,52% u odnosu na ostvarenje prethodne godine te 42,71 % u odnosu na plan. Obuhvaćaju plaće za redovan rad službenika, namještenika, javnih radova, te plaće gerontodomačica.  U rashode za zaposlene ubrajaju se plaće (311), ostali rashodi za zaposlene (312) i doprinosi na plaće (313).
MATERIJALNI RASHODI (32)
Materijalni rashodi  u izvještajnom razdoblju izvršeni su u iznosu od 245.950,73 euro ili 84,91% u odnosu na ostvarenje prethodne godine te 33,54% u odnosu na plan.
Naknade troškova zaposlenima (321) ostvarene su u iznosu od 6.481,40 eura ili 95,02% u odnosu na ostvarenje prethodne godine. Ove se naknade odnose na službena putovanja zaposlenika, naknade za prijevoz, seminare, te troškove dopunskog zdravstvenog osiguranja. 
Rashodi za materijal i energiju (322) ostvareni su u iznosu od 47.070,51 euro ili 115,94% u odnosu na ostvarenje prethodne godine. Unutar skupine ostvareni su rashodi za uredski materijal, stručnu literaturu, materijal i sredstva za čišćenje i održavanje, energiju, materijal i dijelove za tekuće i investicijsko održavanje, sitni inventar te službenu radnu i zaštitnu odjeću i obuću. Ostvarenje je u skladu sa potrebama u izvještajnom razdoblju.
	Rashodi za usluge (323) ostvareni su u iznosu od 160.079,42 eura što je 95,48% u odnosu na ostvarenje prethodne godine. 
Ostali nespomenuti rashodi poslovanja (329) ostvareni su u iznosu od 32.319,40 eura ili 43,34% u odnosu na ostvarenje prethodne godine i odnose se na isplatu naknade načelniku, predsjedniku i članovima Općinskog vijeća, premije osiguranja, reprezentaciju, članarine, javnobilježničke pristojbe, kupnju aranžmana, tjelesna zaštita kod koncerta, dežurstvo hitne pomoći, virtualna šetnja, naknade za uređenje voda, i slični rashodi.
FINANCIJSKI RASHODI (34)	
Kamate na primljene kredite i zajmove (342) ostvarene su u iznosu 8.465,56 eura i tog izdatka u izvještajnom razdoblju prošle godine nije bilo.
[bookmark: _Hlk131401946]Ostali financijski rashodi (343) ostvareni su u iznosu od 5.833,46 eura ili 157,50% u odnosu na ostvarenje prethodne godine. Ovi se rashodi sastoje od bankarskih usluga, usluga platnog prometa i  ostalih financijskih rashoda – naplata 1% i 5% od strane ministarstva, kao i e-paket od strane Fine. Ovi rashodi ostvareni su u skladu sa potrebama i ispostavljenim računima financijskih institucija u razdoblju 1.-6. 2026. godine.
SUBVENCIJE (35)
Ovi rashodi su planirani u iznosu od 300.000,00 godina, ali u promatranom razdoblju nemaju izvršenja.
	POMOĆI DANE U INOZEMSTVO I UNUTAR OPĆEG PRORAČUNA (36)
Kod podskupine Pomoći unutar općeg proračuna (363) ostvareni su rashodi u iznosu 21.631,78 eura i odnose se na prijenos sredstava Općini Đelekovec za sufinanciranje plaće zaposlenice koja obavlja poslove konsolidacije zajedničkog dječjeg vrtića, Općini Drnje za zajedničkog komunalnog redara, Općini Koprivnički Ivanec za naknadu za odvoz smeća i prijenos Fondu za zaštitu okoliša i energetsku učinkovitost. Pomoći proračunskim korisnicima drugih proračuna (366) ostvarene su u iznosu od 755.888,66 eura odnosno 126,36% u odnosu na ostvarenje prethodne godine. Najveći dio rashoda na ovoj poziciji odnose se na financiranje rada Dječjeg vrtića Vrapčić Drnje, kapitalni prijenos Lučkoj upravi Osijek koja je partner zajedno sa Koprivničko-križevačkom županijom i Općinom Gola u izgradnji Interpretacijskog centra Bolenov dravski put, pa nadalje na tekuće pomoći Osnovnoj školi Gola i Knjižnici i čitaonici Fran Galović Koprivnica.
	NAKNADE GRAĐANIMA I KUĆANSTVIMA NA TEM.OSIGURANJA I DR.NAKNADE (37)
Rashodi podskupine Ostale naknade građanima i kućanstvima (372) su izvršeni u iznosu od 94.920,13 eura ili 96,76% u odnosu na ostvarenje prethodne godine. Naknade građanima i kućanstvima u novcu imaju ostvarenje 91.124,26 eura i odnose se na pomoći obiteljima i kućanstvima, naknade za novorođenče, stipendije i školarine, isplatu uskrsnice umirovljenicima i sufinanciranje rušenja starih kuća. Naknade građanima i kućanstvima u naravi imaju ostvarenje 3.795,87 eura i odnose se na pomoć i njegu u kući – sufinanciranje gerontodomaćice u klubu Mariška i njezinih putnih troškova.
OSTALI RASHODI (38)
Tekuće donacije (381) ostvarene su u iznosu od 69.714,90 eura ili 34,26% u odnosu na ostvarenje prethodne godine i odnose na ostvarivanje programa javnih potreba u športu, kulturi, vatrogastvu, ostalim udrugama, a ostvarene su u skladu sa planom proračuna trenutačnim financijskim stanjem. 


RASHODI ZA NABAVU NEFINANCIJSKE IMOVINE (4)
Rashodi unutar ovog razreda ostvareni su u iznosu od 1.535.706,04 eura, što je 54,28% ostvarenja u odnosu na prethodnu godinu te 62,61% u odnosu na plan.
Unutar ovog razreda, po skupinama, podskupinama i odjeljcima ostvarena su  odstupanja u odnosu na ostvarenje prethodne godine i to iz razloga što je svaka proračunska godina, što se tiče nabave dugotrajne imovine, specifična. 

RASHODI ZA NABAVU NEPROIZVEDENE DUGOTRAJNE IMOVINE (41)
Ovi rashodi planirani su u iznosu od 35.000,00 eura, ali izvršenja u promatranom razdoblju nema. 
RASHODI ZA NABAVU PROIZVEDENE DUGOTRAJNE IMOVINE (42)
Građevinski objekti (421) - rashodi na ovoj poziciji ostvareni su u iznosu od 518.399,79 eura  što je 18,42% u odnosu na ostvarenje prethodne godine i odnose se na izgradnju ceste i interpretacijskog centra Bolenov dravski put. 
Postrojenja i oprema (422) izvršeni su u iznosu od 1.002.431,25 eura što je 6.531,56% od ostvarenja prošle godine i u skladu je sa potrebama u izvještajnom razdoblju, a donosi se na nabavu opreme Interpretacijskog centra Bolenov dravski put.
RASHODI ZA DODATNA ULAGANJA NA NEFINANCIJSKOJ IMOVINI (45)
Ovi rashodi planirani su u iznosu od 100.000,00 eura, ali izvršenja u promatranom razdoblju nema.


PRIHODI I RASHODI PREMA IZVORIMA FINANCIRANJA
Iz ovih tablica vidljivi su prihodi i rashodi prema izvorima financiranja, te njihovo ostvarenje u odnosu na plan i na ostvarenje istog razdoblja prethode godine. Odstupanja su već obrazložena uz opći i posebni dio.


RASHODI PREMA FUNKCIJSKOJ KLASIFIKACIJI
 Prema funkcijskoj klasifikaciji rashodi se svrstavaju u 10 skupina, a ostvarenje se bilježi u slijedećim iznosima:
01 – Opće javne usluge – 365.913,01 euro,
02 – Obrana – 0,00 eura,
03 – Javni red i sigurnost – 15.000,00 eura,
04 – Ekonomski poslovi – 352.528,91 euro,
05 – Zaštita okoliša – 0,00 eura,
06 – Usluge unapređenja stanovanja i zajednice – 1.580.860,90 eura,
07 – Zdravstvo – 0,00 eura,
08 – Rekreacija, kultura, religija – 51.000,00 eura,
09 – Obrazovanje – 504.965,72 eura,
10 – Socijalna zaštita – 46.375,03 eura. 

RAČUN FINANCIRANJA
	Primici od financijske imovine i zaduživanja planirani su u iznosu od 1.150.000,00 eura, i u izvještajnom razdoblju ostvareni su u iznosu od 725.959,89 eura. 
Izdaci za financijsku imovinu i otplate zajmova su planirani u iznosu od 730.000,00 eura i u izvještajnom razdoblju izvršeni su u iznosu od 300.000,00 eura. 



OBRAZLOŽENJE POSEBNOG DIJELA PRORAČUNA

Posebni dio proračuna sadrži izvršenje po organizacijskoj i programskoj klasifikaciji. 
U nastavku dajemo obrazloženja po programskoj klasifikaciji koja ujedno sadrži i izvršenja po organizacijskoj  klasifikaciji.


RAZDJEL 001 OPĆINSKO VIJEĆE I OPĆINSKI NAČELNIK
GLAVA 00101 OPĆINSKO VIJEĆE I OPĆINSKI NAČELNIK
PROGRAM 1001: RAD OPĆINSKOG VIJEĆA I OPĆINSKOG NAČELNIKA
Aktivnost A100101: Redovna djelatnost
U sklopu navedene aktivnosti ostvareni su rashodi za usluge odvjetnika i pravnog savjetovanja, naknade za rad predstavničkih i izvršnih tijela i upravnih vijeća, povjerenstva i slično, reprezentacija te otplate primljenih kredita.
Za provođenje ove aktivnosti planirana su sredstva u iznosu od  750.000,00 eura, a utrošena su u iznosu od 316.057,99 eura, odnosno 42,14% u odnosu na plan.
Aktivnost A100102 Rad političkih stranaka
Za rad političkih stranaka predviđeni su rashodi u svoti od 2.600,00 eura, a u promatranom razdoblju nema ostvarenja.
Aktivnost A100104 Promicanje kulturnog ugleda Općine Gola
Sredstva planirana za izvršenje ove aktivnosti iznose 40.000,00 eura, a utrošena su u iznosu 9.300,00 eura ili 23,25% od plana.
Aktivnost A100105 Sufinanciranje plaće liječnika
Sredstva planirana za ovu aktivnosti planirana su i utrošena u iznosu od 15.000,00 eura.

RAZDJEL 002 JEDINSTVENI UPRAVNI ODJEL
GLAVA 00201 JEDINSTVENI UPRAVNI ODJEL
PROGRAM 1002: JEDINSTVENI UPRAVNI ODJEL
Ukupno planirana sredstva na razini programa iznose 929.900,00 eura, a utrošena su u iznosu od 341.425,38 eura ili 36,72% u odnosu na plan.
Unutar ovog programa planirane su slijedeće aktivnosti:
Aktivnost A100201: Redovni poslovi
U sklopu ove aktivnosti planirane su plaće službenika i namještenika u Jedinstvenom upravnom odjelu, naknade za prijevoz na posao i s posla, naknade po osnovi prava iz radnog odnosa, rashodi za službena putovanja, stručno usavršavanje zaposlenika, naknade za korištenje osobnog automobila u službene svrhe, rashodi za uredski materijal i energiju, literaturu, materijal i dijelove za tekuće i investicijsko održavanje građevinskih objekata, postrojenja i opreme, sitni inventar, službenu, radnu i zaštitnu odjeću i obuću, usluge telefona, poštarina, usluge tekućeg i investicijskog održavanja, usluge tiska, elektronskih medija, promidžbe i informiranja, komunalne usluge, intelektualne i osobne usluge, računalne i ostale usluge, premije osiguranja, članarine, pristojbe i naknade te bankarske usluge, pomoći Općinama Drnje, Đelekovec, Koprivnički Ivanec, Fondu za zaštitu okoliša i energetsku učinkovitost, zatim pomoći kod rušenja kuća.
Planirana sredstva za provođenje ove aktivnosti iznose 894.900,00 eura, a utrošena su u iznosu 326.550,38 eura ili 36,49% u odnosu na plan.
	Kapitalni projekt K100201 Projektno-tehničke dokumentacije
	Za ovaj kapitalni projekt planirano je 35.000,00 eura, a utrošeno u iznosu 14.875,00 eura ili 42,50% u odnosu na plan. 
Cilj: djelotvorno izvršavanje osnovnih zadaća i poslova iz djelokruga rada
Mjerila uspješnosti: izvršavanje svih poslova (administrativnih, računovodstvenih) iz djelokruga rada Jedinstvenog upravnog odjela u propisanim rokovima, mogućnost ostvarivanja određenih prava mještana općine, izrada projektnih dokumentacija.

	PROGRAM 1003: IZGRADNJA OBJEKATA I DRUGA KAPITALNA ULAGANJA
	Ukupno planirana sredstva nas razini programa iznose 2.576.000,00 eura, a utrošena su u iznosu 1.478.053,57 eura odnosno 57,38% u odnosu na plan.
	Unutar ovog programa planirane su slijedeći kapitalni projekti:

	Kapitalni projekt:  K100301 Opremanje i uređenje društvenih i drugih objekata 
Planirano je 15.000,00 eura, a  izvršenja nema.
	Kapitalni projekt:  K100302 Projekt „Bolenov put“
Planirano je 2.417.000,00 eura, a u prvom polugodištu 2026. godine utrošeno je 1.478.053,57eura odnosno 61,15% od plana i to za sve partnere kod ovog projekta i iz svih izvora financiranja, pa tako Lučkoj upravu Osijek pripada 296.261,44 eura i Općini Gola pripada 1.181.792,13 eura i to za opremu 1.002.431,25 eura i za izgradnju 179.360,88 eura.
Kapitalni projekt: K100303 Energetska obnova zgrade
Planirano je 100.000,00 eura iz pomoći, a u izvještajnom razdoblju izvršenja na ovoj poziciji nema.
Kapitalni projekt: K100304 Rekonstrukcija ograde i opremanje nogometnog igrališta u Goli
Planirano je 44.000,00 eura iz pomoći, a u izvještajnom razdoblju izvršenja na ovoj poziciji nema.

Cilj: uređeno naselje, uređeni i modernizirani objekti u vlasništvu općine, održavanje objekata u vlasništvu Općine u funkcionalnom stanju, kupnja opreme, izgradnja i opremanje Interpretacijskog centra Bolenov dravski put.
Mjerila uspješnosti: uređeni i održavani objekti u vlasništvu Općine, objekti u vlasništvu Općine u funkcionalnom stanju.

	RAZDJEL 003 POLJOPRIVREDA, DRUŠTVENE, SOCIJALNE I DRUGE DJELATNOSTI
	GLAVA 00301 POLJOPRIVREDA, DRUŠTVENE, SOCIJALNE I DRUGE DJELATNOSTI
	PROGRAM 1004 POLJOPRIVREDA
	Aktivnost A100401 Sufinanciranje programa i projekata u poljoprivredi
	Ukupno planirana sredstva za provođenje ove aktivnosti, koja je jednaka programu, iznose 300.000,00 eura, a izvršenja u promatranom razdoblju nema.
	Cilj: Subvencioniranje poljoprivrede.
	Mjera uspješnosti: Subvencioniranje poljoprivrede.

	PROGRAM 1005 OBRAZOVANJE
	Aktivnost A100501 Predškolski odgoj 
	Za ovu aktivnost od planiranih 956.000,00 eura utrošeno je 440.894,83 eura ili 46,12% od plana za financiranje rada Dječjeg vrtića „Vrapčić“.
	Aktivnost A100502 Osnovnoškolsko obrazovanje
	Planirana sredstva za ovu aktivnost iznose 28.000,00 eura, a utrošena su u iznosu od 17.310,89 eura, odnosno 61,82% u odnosu na plan.
	Aktivnost: A100503 Stipendije učenika i studenata
	Planirana sredstva za ovu aktivnost  iznose 80.000,00 eura, a utrošeno je 46.760,00 eura, odnosno 58,45% u odnosu na plan.
	Cilj: Osigurati adekvatnu brigu o djeci predškolske i školske dobi, podizanje pedagoškog standarda i standarda učenicima, poticanje srednjoškolskog i visokoškolskog obrazovanja.
	Mjerila uspješnosti: Briga o djeci, poboljšani uvjeti rada i boravka djece predškolske i osnovnoškolske dobi, poticanje srednjoškolskog i visokoškolskog obrazovanja. 

PROGRAM 1006 SOCIJALNA SKRB
Aktivnost A100601: Naknade za potpore građanima, kućanstvima i udrugama
Ukupno planirana sredstva za ovu aktivnost, koja je jednaka programu, iznose 148.700,00 eura, a utrošeno je 46.375,03 eura. Naknade građanima i kućanstvima u novcu odnose se na isplatu  pomoći obiteljima i kućanstvima, naknade za novorođenče,  pomoć kućanstvima za troškove legalizacije i isplatu uskrsnice umirovljenicima i iznose 38.864,26 eura. Naknade građanima i kućanstvima u naravi imaju ostvarenje 3.714,90 eura i odnose se na pomoć i njegu u kući – sufinanciranje gerontodomaćice u klubu Mariška i njezinih putnih troškova. Tekuće donacije u novcu u iznosu 3.714,90 eura odnose se na isplatu zakonskih sredstava Crvenom križu, isplatu Crvenom križu za uskrsnicu i regres zaposlenoj gerontodomaćici.
Cilj: ostvarenje većeg standarda za mještane u socijalnoj skrbi, povećati brigu o starijima i nemoćnima.
Mjerila uspješnosti: pomoć građanima i kućanstvima te starijim i nemoćnim kroz provođenje programa pomoći u kući.

PROGRAM 1007 ORGANIZIRANJE I PROVOĐENJE ZAŠTITE I SPAŠAVANJA
	Ukupno planirana sredstva na razini programa i glave iznose 57.200,00 eura, a utrošena su u  iznosu od 15.000,00 eura ili 26,22% u odnosu na plan.
	Program se sastoji od:
Aktivnost A100701 Civilna zaštita i HGSS na koju je planiran utrošak od 7.200,00 eura, a izvršenja nema.
 Aktivnost A100702 Zaštita od požara - za ovu aktivnost sredstva su planirana u iznosu 50.000,00 eura, a u izvještajnom razdoblju utrošena u iznosu 15.000,00 eura. Utrošena sredstva odnose se na redovno financiranje vatrogastva.
 Cilj: osigurati normalno funkcioniranje DVD-a i Stožera Civilne zaštite na području Općine Gola, financiranje HGSS stanice Koprivnica.
Mjerila uspješnosti: redovita isplata zakonom propisanih iznosa za potrebe vatrogastva, adekvatno funkcioniranje protupožarne i Civilne zaštite.

PROGRAM 1008 RAZVOJ CIVILNOG DRUŠTVA
Na razini programa predviđena su sredstva u iznosu 170.600,00 eura, a utrošena u iznosu 51.000,00 eura odnosno 29,89% u odnosu na plan.
Aktivnost A100801: Kultura koja obuhvaća tekuće donacije  kulturnim, umjetničkim i likovnim udrugama za što su planirana sredstva u iznosu od 17.600,00 eura, a utrošena u iznosu od 1.000,00 eura odnosno 5,68% od plana, a što je u skladu sa trenutnim financijskim stanjem Općine Gola. 
Aktivnost A100802 Sport i rekreacija koja obuhvaća tekuće donacije sportskim društvima i klubovima za što su planirana sredstva u iznosu od 118.000,00 eura a utrošena u iznosu 49.000,00 eura odnosno 41,53% od plana.
	Aktivnost A100803 Ostale udruge, zajednice i društva 
	Za ovu aktivnost  planirano je 35.000,00 eura i utrošeno 1.000,00 eura odnosno 2,86% od plana, a odnose se na vjerske zajednice, udruge žena, udrugu umirovljenika, UDVDR, klub mladih, udrugu mladih koprivničkih matermatičara, humanitarne udruge, te udruge proizašle iz domovinskog rata. Razlog ovako malog izvršenja je trenutačno financijsko stanje Općine Gola.
Cilj: poticanje kulturnog stvaralaštva, unapređenje postojećeg standarda kulturne djelatnosti, obogaćivanje kulturnog života, zaštita kulturne baštine, poticanje programa koji okupljaju djecu i mladež, poticanje i promicanje sporta, uključivanje mladih u sportske aktivnosti.
Mjerila uspješnosti: organizacije kulturnih manifestacija, gostovanja, realizacija programa klubova i udruga u dijelu koji sufinancira općina, organizacija utakmica, natjecanja, postignuti rezultati.

RAZDJEL 004 KOMUNALNO GOSPODARSTVO
GLAVA 00401 KOMUNALNO GOSPODARSTVO

PROGRAM 1009 ODRŽAVANJE KOMUNALNE INFRASTRUKTURE
Ukupno planirana sredstva na razini programa iznose 356.000,00 eura, a utrošena su u iznosu od 100.426,97 eura ili 28,21% u odnosu na plan.
Ovaj program sastoji se od slijedećih aktivnosti:
Aktivnost A100901 Održavanje nerazvrstanih cesta i poljskih putova gdje su planirani radovi na održavanju nerazvrstanih cesta i poljskih puteva nasipavanjem šljunkom te razgrtanja grederom, orezivanje granja, malčiranje i sl. poslovi potrebni za održavanje nerazvrstanih cesta i poljskih puteva u iznosu od 20.000,00 eura, a izvršeni u iznosu 6.090,00 eura ili 30,45% u odnosu na plan.
Aktivnost A100902 Održavanje čistoće javnih površina koja se odnosi na financiranje zimske službe, planirana je u svoti 5.000,00 eura a u izvještajnom razdoblju utrošena u svoti od 7.400,00 eura ili 148% od plana.
Aktivnost A100903: Održavanje i potrošnja javne rasvjete, gdje su planirana sredstva za potrošnju i održavanje uređaja javne rasvjete, planirana je u svoti od 20.000,00 eura, a utrošena u svoti od 30.585,76 eura ili 152,93% u odnosu na plan.
Aktivnost A100904 Održavanje javnih zelenih površina – sredstva su planirana u iznosu 250.000,00 eura, a izvršena u iznosu 26.678,66 eura, odnosno 10,67% od plana. Rashodi se odnose na održavanje javnih zelenih površina, košnju, orezivanje,  rušenje drveća, i slični poslovi, benzin, te odvoz smeća. U planiranim izdacima je i kupnja radnog stroja.
Aktivnost A100905 Održavanje građevina, uređaja i predmeta javne namjene – sredstva za provedbu ove aktivnosti planirana su u svoti od 5.000,00 eura, dok izvršenja u promatranom razdoblju nema.
Aktivnost A100906 Održavanje groblja gdje su planirana sredstva u svoti od 12.000,00 eura, a utrošena u iznosu od 6.800,00 eura odnosno 56,67% u odnosu na plan.
Aktivnost A100907 Dezinfekcija, dezinsekcija i deratizacija gdje su planirana sredstva u svoti od 14.000,00 eura, a utrošena 4.563,70 eura odnosno 32,60% u odnosu na plan.
Aktivnost A100908 Veterinarsko higijeničarski poslovi gdje su planirana sredstva u svoti od 30.000,00 eura, a utrošena u iznosu od 18.308,85 eura odnosno 61,03% od plana.

Cilj: održavanje objekata i uređaja komunalne infrastrukture u funkcionalnom stanju, održavanje javnih površina čistima i unapređenje izgleda javnih zelenih površina, redovito provođenje deratizacije, skrb o životinjama.
Mjerila uspješnosti: da su objekti komunalne infrastrukture u funkcionalnom stanju, izgled zelenih površina, čistoća naselja.


PROGRAM 1010: IZGRADNJA KOMUNALNE INFRASTRUKTURE
Ukupno planirana sredstva na razini programa iznose 462.000,00 eura i utrošena su u iznosu 339.038,91 euro ili 73,39% od plana. 
Kapitalni projekt K101001 Izgradnja nerazvrstanih cesta
Ukupno planirana sredstva na razini kapitalnog projekta, koji je jednaki programu iznose 462.000,00 eura i utrošena su u iznosu 339.038,91 euro ili 73,39% od plana. 

Cilj: poboljšanje prometne infrastrukture,  uređeno naselje, izgrađena infrastruktura.
Mjerila uspješnosti: uređeno naselje, izgrađena infrastruktura.


MANJAK PRIHODA I PRIMITAKA 
Sa danom 30.6.2026. godine Općine Gola ostvarila je manjak prihoda i primitaka u iznosu 849.006,78 eura. 

Napomena: Općina Gola primila je predujam za asfaltiranje ceste u iznosu 191.917,51 euro, koji još nije priznat u prihode budući da ZNS nije odobren. Isto tako, sa 30.6.2026. godine u primljenom predujmu za Interpretacijski centar Bolenov dravski put je iznos od 296.643,04 eura.

	



								      OPĆINSKI NAČELNIK:
							            Stjepan Milinković, dr.med.
UKUPNI RASHODI	Rashodi za zaposlene 	Materijalni rashodi	Financijski rashodi	Pomoći	Naknade građanima i kućanstvima	Ostali rashodi	Rashodi za nabavu proizvedene dugotrajne imovine	Izdaci za otplatu glavnice primljenih kredita i zajmova	5.55	7.65	0.44	24.17	2.95	2.17	47.74	9.33	

UKUPNI PRIHODI	
Prihodi od poreza	Pomoći	Prihodi od imovine	Prihodi od administrativnih pristojbi	Kazne, upravne mjere i ostali prihodi	Primici od zaduživanja	14.62	30.15	22.92	3.22	0.86	28.23	

